text: XVI Jurat Carnet Jove de SITGES 2020
  L'objectiu del XVI Jurat Carnet Jove de Sitges 2020 - Festival Internacional de Cinema Fantàstic de Catalunya - és professionalitzar la crítica cinematogràfica i donar l'oportunitat a cinc persones joves interessades en aquest camp, o bé en el món del cinema en general, de formar part d'un jurat oficial d'un dels festivals més prestigiosos de cinema i el número 1 del gènere fantàstic.
  El Jurat Carnet Jove té la missió d'atorgar el Premi Jurat Carnet Jove a la millor pel·lícula de la Secció Oficial Fantàstic, el Premi Anima't al millor llarg d'animació i el Premi Anima't al millor curt d'animació, secció que recull les produccions d'animació i asiàtiques.
  Terminis de presentació de les candidatures
  Fins al 17 de juny: termini de presentació de candidatures
  Del 17 de juny al 31 de juliol: selecció del Jurat.
  De l'1 al 9 de setembre: comunicació de la selecció de les persones integrants del Jurat Carnet Jove